यद्यपि, पाकिस्तानी सेनाको समर्थनका कारणले मात्रै इमरानको पार्टी ठूलो पार्टीको रूपमा उदाएको आरोपहरू पनि नलगाइका हैनन् । उग्रवादी तालिवानसँगको सम्बन्धलाई जोडेर पनि उनको आलोचना गर्नेको कमी छैन। यसर्थ, इमरानले सेनाको दबाबाभन्दा माथि उठेर शक्तिशाली प्रधानमन्त्री बन्न नसक्ने, शक्तिशाली बन्न खोजे सेनाले नै उनलाई अप्ठ्यारो पार्ने विश्लेषण पनि हुँदै आएको छ । यसरी हेर्दा राष्ट्र निर्माणको अभियानमा सेनाले इमरानलाई गर्ने सहयोगले पनि ठूलो महत्व राख्ने नै छ । अर्कोतर्फ, अमेरिकाबिरोधी छवि बनाएर पनि इमरान चर्चामा रहँदै आएका छन् । आतङकवादविरुद्धको लडाईको नाममा पाकिस्तानमाथिको अमेरिकी हस्तक्षेपको व्यापक विरोध इमरानले गर्र्र्दै आएका छन् । पाकिस्तानलाई अत्मनिर्भर बनाउने दिशामा समेत उनी देखिन्छन् ।
